OpenLLM-France/wikimedia huggingface dataset:
# Iambul

Iambul (en llatí Iambulus, en grec antic Ἰάμβουλος) fou un escriptor grec conegut per haver escrit un llibre sobre les estranyes formes i figures dels habitants de l'Índia, segons diu Joan Tzetzes.
Diodor de Sicília es va limitar a transcriure les seves descripcions i diu que Iambul fou fet presoner pels etíops i enviat a una illa feliç a la mar oriental on va adquirir els seus coneixements, però tota la narració és merament una ficció i les descripcions que fa Iambul de l'Orient, que probablement no havia vist mai, són només fabulacions absurdes. També el menciona Llucià de Samosata.

## Referències

* ↑ Iambulus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 550
# Jimmy Stewart

Jimmy Stewart va ser un pilot de curses automobilístiques escocès que va arribar a disputar curses de Fórmula 1.
Jimmy Stewart va néixer el 6 de març del 1931 a Milton, West Dunbartonshire, Gran Bretanya i va morir el 3 de gener del 2008. Era el germà gran de Jackie Stewart, també pilot i triple campió del món de la F1.

## A la F1

Va debutar a la sisena cursa de la quarta temporada de la història del campionat del món de la Fórmula 1, la corresponent a l'any 1953, disputant el 18 de juliol el GP de la Gran Bretanya al Circuit de Silverstone.
Jimmy Stewart va participar en aquesta única cursa puntuable pel campionat de la F1, no podent acabarla al fer una virolla a onze voltes del final.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1953 | Ecurie Ecosse | Cooper | Bristol | ARG | 500 | HOL | BEL | FRA | GBR Ret | ALE | SUI | ITA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Grand Island

Grand Island és una població dels Estats Units a l'estat de Nebraska. Segons el cens del 2000 tenia 42.940 habitants.

## Demografia

Segons el cens del 2000, Grand Island tenia 42.940 habitants, 16.426 habitatges, i 11.038 famílies. La densitat de població era de 772,2 habitants per km².
Dels 16.426 habitatges en un 34,3% hi vivien nens de menys de 18 anys, en un 53% hi vivien parelles casades, en un 10,4% dones solteres, i en un 32,8% no eren unitats familiars. En el 27,1% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,09.
Per edats la població es repartia de la següent manera: un 27% tenia menys de 18 anys, un 9,5% entre 18 i 24, un 28,6% entre 25 i 44, un 20,8% de 45 a 60 i un 14,1% 65 anys o més.
L'edat mediana era de 35 anys. Per cada 100 dones de 18 o més anys hi havia 96 homes.
La renda mediana per habitatge era de 36.044 $ i la renda mediana per família de 43.197 $. Els homes tenien una renda mediana de 28.925 $ mentre que les dones 20.521 $. La renda per capita de la població era de 17.071 $. Aproximadament el 9,9% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grand Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Grand Island». American Fact Finder. Oficina del Cens dels Estats Units, 12-01-2010.
# Kasatkia seigeli

Kasatkia seigeli és una espècie de peix de la família dels estiquèids i de l'ordre dels perciformes.

## Descripció

* Fa 8,2 cm de llargària màxima.

## Hàbitat i distribució geogràfica

És un peix marí, demersal (entre 6 i 26 m de fondària) i de clima tropical, que viu al Pacífic oriental central: Califòrnia (els Estats Units).

## Observacions

És inofensiu per als humans.

## Referències

* 1 2 3 Posner, Mason; Lavenberg, Robert J. «Kasatkia seigeli: A New Species of Stichaeid (Perciformes: Stichaeidae) from California». Copeia, 1999, 4, 17-12-1999, pàg. 1035. DOI: 10.2307/1447978.
* ↑ Plíštil, Jiří. «Kasatkia seigeli Posner & Lavenberg, 1999». Aquatab.
* ↑ Mecklenburg, C. W. i B. A. Sheiko, 2004. Family Stichaeidae (Gill, 1864) - pricklebacks. Calif. Acad. Sci. Annotated Checklists of Fishes (35):36.
* ↑ Capuli, Estelita Emily. «Kasatkia seigeli Posner & Lavenberg, 1999 - Six-spot prickleback» (en anglès). Fishbase. [Consulta: 13 juliol 2019].
# Districte de Benešov

El districte de Benešov - (txec) Okres Benešov - és un dels tres districtes de la regió de Bohèmia Central, a la República Txeca. La capital és Benešov.

## Llista de municipis

Benešov • Bernartice • Bílkovice • Blažejovice • Borovnice • Bukovany • Bystřice • Ctiboř • Čakov • Čechtice • Čerčany • Červený Újezd • Chářovice • Chleby • Chlístov • Chlum • Chmelná • Chocerady • Choratice • Chotýšany • Chrášťany • Český Šternberk • Čtyřkoly • Děkanovice • Divišov • Dolní Kralovice • Drahňovice • Dunice • Heřmaničky • Hradiště • Hulice • Hvězdonice • Jankov • Javorník • Ješetice • Kamberk • Keblov • Kladruby • Kondrac • Kozmice • Krhanice • Krňany • Křečovice • Křivsoudov • Kuňovice • Lešany • Libež • Litichovice • Loket • Louňovice pod Blaníkem • Lštění • Maršovice • Mezno • Miličín • Miřetice • Mnichovice • Mrač • Načeradec • Nespeky • Netvořice • Neustupov • Neveklov • Olbramovice • Ostrov • Ostředek • Pavlovice • Petroupim • Popovice • Poříčí nad Sázavou • Postupice • Pravonín • Přestavlky u Čerčan • Psáře • Pyšely • Rabyně • Radošovice • Rataje • Ratměřice • Řehenice • Řimovice • Sázava • Slověnice • Smilkov • Snět • Soběhrdy • Soutice • Stranný • Strojetice • Struhařov • Střezimíř • Studený • Šetějovice • Tehov • Teplýšovice • Tichonice • Tisem • Tomice • Trhový Štěpánov • Třebešice • Týnec nad Sázavou • Václavice • Veliš • Vlašim • Vodslivy • Vojkov • Votice • Vracovice • Vranov • Vrchotovy Janovice • Všechlapy • Vysoký Újezd • Xaverov • Zdislavice • Zvěstov

## Referències

* ↑ «Czech Republic: Administrative Division (Regions and Districts) - Population Statistics, Charts and Map». [Consulta: 27 desembre 2021].
* ↑ «Regionální statistiky» (en txec). Arxivat de l'original el 2022-01-25. [Consulta: 27 desembre 2021].
# Dolganka

Dolganka (en rus: Долганка) és una localitat rural del krai de l'Altai, a Rússia, que el 2016 tenia 1.288 habitants. Hi ha dotze carrers i un carreró.
# Danso

El danso (també anomenat tanso) és una flauta vertical de bambú, amb una osca en forma d'U al seu extrem superior que serveix d'embocadura. és utilitzada a la música tradicional coreana, i va ser tocada primer de tot durant la Dinastia Joseon. És feta de bambú, però des del segle XX també se'n construeixen de plàstic. Va ser importada de la Xina al segle xix, on era anomenada duanxiaon en xinès 短簫 (duǎnxiāo; literalment: "xiao curt". El nom coreà és només la transliteratció del xinès, una variant curta del xiao.
L'instrument se sol emprar com una eina educativa en escoles primàries coreanes, com la flauta de bec a les escoles occidentals.
El danso té quatre forats a la part posterior i un forat pel dit polze al darrere. La tesitura és dues octaves, anant de Sol greu a Sol agut. Els sons més greus es fan només bufant, mentre que els aguts es fan segons la força de l'aire bufat.
El dan en el nom de l'instrument significa "curt," i so es refereix a l'entallat del final. Una altra variant d'aquest tipus de flauta coreana, vertical, de bambú és el tungso (洞簫), més llarg.

## Vegeu també

* Quena
* Instruments tradicionals coreans
* Música de Corea

## Referències

* ↑ Eolssigu! The sounds of Korea (en anglès, català, castellà). Barcelona: Ajuntament de Barcelona, 2017, p. 145. ISBN 9788491560371.
* ↑ Guide to Korean culture.. ISBN 9788973755714.
# Jean-Pierre Genet

Jean-Pierre Genet (Brest, 24 d'octubre de 1940 - Loctudy, 15 de març de 2005) va ser un ciclista francès, que fou professional entre 1964 i 1976.
Durant la seva carrera esportiva destaquen les tres etapes aconseguides al Tour de França en les 13 edicions en què va prendre part. A més a més, en l'edició de 1968 portà el mallot groc durant una etapa.

## Palmarès

* 1963
** Vencedor d'una etapa de la Cursa de la Pau
* 1965
** 1r al Premi de Plélan-le-petit
* 1966
** 1r al Premi de Plémy
* 1967
** 1r al Circuit de la Vienne
* 1969
** Vencedor d'una etapa del Tour de França
* 1970
** 1r als Boucles de la Seine
** 1r al Premi de Ploudalmezeau
** 1r al Premi de Quimperlé
** 1r al Premi de Rostrenen
* 1971
** Vencedor d'una etapa del Tour de França
* 1972
** 1r al Premi de Bagneux
** Vencedor d'una etapa de la París-Niça
* 1973
** 1r al Premi d'Excideuil
* 1974
** 1r al Premi de Caen en americana, amb Patrick Sercu
** Vencedor d'una etapa del Tour de França
** Vencedor d'una etapa dels Quatre dies de Dunkerque
* 1975
** Vencedor d'una etapa del Tour d'Indre-et-Loire

## Resultats al Tour de França

* 1964. 78è de la classificació general
* 1965. 75è de la classificació general
* 1966. Abandona (16a etapa)
* 1967. 88è de la classificació general
* 1968. 41è de la classificació general. Vencedor d'una etapa. Porta el mallot groc durant una etapa
* 1969. 68è de la classificació general
* 1970. 82è de la classificació general
* 1971. 26è de la classificació general. Vencedor d'una etapa
* 1972. Abandona (5a etapa)
* 1973. 46è de la classificació general
* 1974. 64è de la classificació general. Vencedor d'una etapa
* 1975. Abandona (17a etapa)
* 1976. 43è de la classificació general

### Resultats a la Volta a Espanya

* 1964. 20è de la classificació general
* 1971. 46è de la classificació general

## Enllaços externs

* Fitxa de Jean-Pierre Genet a sitiodeciclismo.net
# Habitation Extension Module

Els Habitation Extension Modules (HEM) són propostes cancel·lades de mòduls espacials fabricats pel Regne Unit dissenyats per connectar el Node 3 (Tranquility) de l'Estació Espacial Internacional. Va ser concebut per un consorci d'enginyers i científics liderats per Mark Hempsell, enginyer aeronàutic a la Universitat de Bristol.
La proposta no té suport formal del govern britànic, fins al gener de 2008, però es va preveure que si si es pensés a finançar els mòduls seria llançat en algun moment del 2011.
El propòsit dels mòduls és proporcionar una presència formal britànica en el projecte de l'ISS, que fins ara ha estat inexistent (Gran Bretanya no és un soci independent l'ISS, i no contribueix a l'ESA). Més específicament, els dos mòduls proporcionarien 100 metres cúbics més a l'estació amb una millorada protecció contra la radiació, i permetre a les tripulacions d'astronautes una major quantitat de vida social i personal a bord de la plataforma.
Els dos mòduls són anomenats HEM 'C' i HEM 'D'. HEM 'C' està dissenyat per contenir una cambra d'oficials amb la disposició d'una pantalla d'audiovisuals amb una taula central per a reunions en grup i conferències amb la Terra. El HEM 'D' contindria una zona per dormir i funcionalitats personals millorades. El HEM 'D' es caracteritza amb sis compartiments separats cadascun contenint una petita zona per dormir (0,9 per 2 metres), un escriptori plegable, i un petit espai per a efectes personals i altres objectes. Des del punt de vista de la privacitat personal, s'assegura a cada membre de la tripulació d'una àrea que es pugui tancar una porta i ser totalment privat de la resta de la tripulació, on poden vestir-se i desvestir-se, o realitzar altres actes de caràcter personal.
El cost estimat dels mòduls és de £600 milions, amb una durada de 6 o 7 anys i tenint en compte els costos de construcció, llançament i manteniment.

## Vegeu també

* Mòduls cancel·lats de l'ISS

## Referències

* ↑ Hsu, Jeremy «Space Station Modules Proposed by UK Scientists». Space.com [Consulta: 18 gener 2008].
* ↑ Hempsell, Mark. «Habitation Extension Module». Bris.ac.uk. Arxivat de l'original el 12 de gener 2008. [Consulta: 20 gener 2008].
# Lake Nebagamon

Lake Nebagamon és una població dels Estats Units a l'estat de Wisconsin. Segons el cens del 2000 tenia 1.015 habitants.

## Demografia

Segons el cens del 2000, Lake Nebagamon tenia 1.015 habitants, 428 habitatges, i 294 famílies. La densitat de població era de 31 habitants per km².
Dels 428 habitatges en un 29,9% hi vivien nens de menys de 18 anys, en un 59,3% hi vivien parelles casades, en un 6,3% dones solteres, i en un 31,1% no eren unitats familiars. En el 27,6% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,85.
Per edats la població es repartia de la següent manera: un 25,5% tenia menys de 18 anys, un 4% entre 18 i 24, un 26,1% entre 25 i 44, un 29,5% de 45 a 60 i un 14,9% 65 anys o més.
L'edat mediana era de 42 anys. Per cada 100 dones de 18 o més anys hi havia 104,3 homes.
La renda mediana per habitatge era de 48.333 $ i la renda mediana per família de 59.792 $. Els homes tenien una renda mediana de 41.302 $ mentre que les dones 30.156 $. La renda per capita de la població era de 23.665 $. Aproximadament el 2,1% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Nebagamon» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Lake Nebagamon». American Fact Finder. Oficina del Cens dels Estats Units, 12-01-2010.
# Districte de Nidau

El districte de Nidau és un dels 26 districtes del Cantó de Berna (Suïssa), té 40728 habitants (cens de 2007) i una superfície de 88 km². El cap del districte és Nidau està format per 25 municipis. Es tracta d'un districte amb l'alemany com a llengua oficial.

## Municipis

| Municipi | Habitants (31. Dez. 2007) | Superfície en km² |
| Aegerten | 1656 | 2.1 |
| Bellmund | 1371 | 3.8 |
| Brügg | 3962 | 5.0 |
| Bühl | 421 | 3.0 |
| Epsach | 343 | 3.4 |
| Hagneck | 418 | 1.8 |
| Hermrigen | 264 | 3.5 |
| Ipsach | 3747 | 1.9 |
| Jens | 648 | 4.6 |
| Ligerz | 507 | 1.8 |
| Merzligen | 404 | 2.3 |
| Mörigen | 841 | 2.2 |
| Nidau | 6652 | 1.5 |
| Orpund | 2620 | 4.0 |
| Port | 3206 | 2.5 |
| Safnern | 1839 | 5.6 |
| Scheuren | 452 | 2.1 |
| Schwadernau | 623 | 4.1 |
| Studen (BE) | 2642 | 2.7 |
| Sutz-Lattrigen | 1303 | 3.6 |
| Täuffelen | 2523 | 4.4 |
| Tüscherz-Alfermée | 309 | 3.3 |
| Twann | 818 | 9.1 |
| Walperswil | 890 | 7.0 |
| Worben | 2269 | 2.8 |
| Total (25) | 40'728 | 88.1 |
# Desfés

Desfés és una ordre dins molts programes d'ordinador, que esborra l'últim canvi fet al document, fitxer o programa revertint-lo a un estat anterior disponible en la memòria de l'ordinador. En molts programes es pot desfer més d'un canvi successivament.
L'ordre contrària a desfés és refés. Refés inverteix les accions desfetes o avança en la memòria a un estat més actual. En la majoria d'aplicacions d'escriptori, l'ordre desfés s'activa prement la combinació de tecles Ctrl+Z. La combinació més comuna per refer quan s'ha desfet és Ctrl+Maj+Z o Ctrl+Y.
# Dekra Open Stuttgart

El Dekra Open Stuttgart és una antiga cursa ciclista per etapes que es disputava pels voltants de Stuttgart, a l'estat de Baden-Württemberg, Alemanya. La primera edició es disputà el 1988 amb el nom de Schwanenbrau Cup. El 1991 no es disputà i quan es tornà a fer, el 1992, ho feu amb el nom de Hofbrau Cup. El 1998 es tornà a suspendre i el 1999 tornà a canviar de nom, agafant el de Dekra Open Stuttgart. El 2000 fou la darrera edició que es disputà.

## Palmarès

| Any | Vencedor | Segon | Tercer |
| 1988 | Bruno Cenghialta | Ronny Vlassaks | Andreas Kappes |
| 1989 | Andrew Hampsten | Luc Roosen | Michel Dernies |
| 1990 | Stefan Joho | Jurg Bruggmann | Rolf Järmann |
| 1991 | No disputada |
| 1992 | Alberto Elli | Peter Meinert | Rolf Sørensen |
| 1993 | Davide Rebellin | Bo Hamburger | Felice Puttini |
| 1994 | Rolf Aldag | Andrea Peron | Marco Serpellini |
| 1995 | Gianni Faresin | Stefano Della Santa | Jan Ullrich |
| 1996 | Dmitri Kónixev | Giampaolo Mondini | Johan Bruyneel |
| 1997 | Fabio Roscioli | Juris Silovs | Andreas Kappes |
| 1998 | No disputada |
| 1999 | Dario Frigo | Holger Sievers | Fausto Dotti |
| 2000 | Nicola Loda | Andreas Kappes | Søren Petersen |

## Referències

* ↑ «DEKRA open Stuttgart (All) - Ex.». [Consulta: 27 desembre 2023].
* ↑ ONLUS®, Museo del Ciclismo Associazione Culturale. «Museo del Ciclismo - Dekra Open Stuttgart» (en italià). [Consulta: 27 desembre 2023].

## Enllaços externs

* Palmarès a memoire-du-cyclisme.eu
# ISO 3166-2:EC

ISO 3166-2:EC és el subconjunt per a l'Equador de l'estàndard ISO 3166-2, publicat per l'Organització Internacional per Estandardització (ISO) que defineix els codis de les principals subdivisions administratives.
Actualment per a l'Equador l'estàndard ISO 3166-2 està format per 24 províncies.
Cada codi es compon de dues parts, separades per un guió. La primera part és EC, el codi ISO 3166-1 alfa-2 per a l'Equador. La segona part és una o dues lletres, originalment i actualment encara utilitzades per a les matrícules de vehicles amb unes quantes excepcions.

## Codis actuals

Els noms de les subdivisions estan llistades segons l'ISO 3166-2 publicat per la "ISO 3166 Maintenance Agency" (ISO 3166/MA).
| Codi | Nom de la subdivisió (es) |
| EC-A | Azuay |
| EC-B | Bolívar |
| EC-F | Cañar |
| EC-C | Carchi |
| EC-H | Chimborazo |
| EC-X | Cotopaxi |
| EC-O | El Oro |
| EC-E | Esmeraldas |
| EC-W | Galápagos |
| EC-G | Guayas |
| EC-I | Imbabura |
| EC-L | Loja |
| EC-R | Los Ríos |
| EC-M | Manabí |
| EC-S | Morona-Santiago |
| EC-N | Napo |
| EC-D | Orellana |
| EC-Y | Pastaza |
| EC-P | Pichincha |
| EC-SE | Santa Elena |
| EC-SD | Santo Domingo de los Tsáchilas |
| EC-U | Sucumbíos |
| EC-T | Tungurahua |
| EC-Z | Zamora-Chinchipe |

## Enllaços externs

* ISO Online Browsing Platform: EC (Plataforma Online d'Exploració ISO: EC) (anglès)
* Províncies de l'Equador, Statoids.com (anglès)
# Joan Ollé i Freixas

Joan Ollé i Freixas (Barcelona, 4 de setembre de 1955 - Barcelona, 30 d'agost de 2022) fou un actor i director de teatre català, fundador de l'Espai Canuda. Era professor de l'Institut del Teatre fins al 2021, i director del Sitges Teatre Internacional del 1992 al 2001. Ha estat membre de l'equip de direcció artística del Teatre Lliure el 2003 i el 2004. A la televisió, presentà amb Joan Barril el programa L'illa del tresor, al Canal 33. Col·laborà al programa de ràdio El Cafè de la República amb la contraeditorial L'Encíclica de Joan Ollé.

## Referències

* ↑ «Joan Ollé i Freixas». Gran Enciclopèdia Catalana. Barcelona: Grup Enciclopèdia Catalana.
* ↑ «Dades a TV3». Arxivat de l'original el 2011-08-24. [Consulta: 10 setembre 2012].
* ↑ Dades a catradio.cat
# Hajji Muhammad Bahadur Khan

Hajji Muhammad Bahadur Khan fou kan de Khivà. No se sap quan va governar, i apareix després d'Arab Muhammad Khan II i abans de 1714 quan ja s'esmenta a Yadigar Khan. El seu govern podria estar doncs entre 1704 com a molt aviat, i el 1713 o 1714.
El 1714 va arribar a Sant Petersburg un enviat seu, i expressament se l'anomena net d'Abu l-Ghazi, el que fa suposar que era germà d'Erenk Khan i d'Arab Muhammad Khan II. Probablement va morir poc després d'enviar als ambaixadors a Rússia i el va succeir el seu germà Yadigar Khan.

## Referències

Howorth, Henry Hoyle. History of the Mongols, from the 9th to the 19th Century. Part II division II. The so-called tartars of Russia and Central Asia. Londres: Longmans, Green and Co, 1880.
# Lennik

Lennik és un municipi de la província del Brabant flamenc, a la regió de Flandes.
Està situat al centre de la regió anomenada Pajottenland.
La vila està subdividida en tres nuclis:
* Sint-Kwintens-Lennik
* Sint-Maartens-Lennik
* Gaasbeek

## Referències

* ↑ «Turismo en Lennik, Bélgica 2019: opiniones, consejos e información - TripAdvisor» (en castellà). [Consulta: 2 gener 2019].
# Debaa

El debaa o deba és una barreja de dansa, música i cançó tradicionals practicats a l'illa de Mayotte on està reservat exclusivament per a dones
El Debaa pot tenir importància religiosa, ser practicat com a distracció, o ser semblant a una competència entre diversos grups de dones de pobles diferents.

## Origen

El debaa és una tradició recent extreta del sufisme, una forma d’espiritualitat desenvolupada a Bàssora a través del contacte amb el xiisme pels successors d’Abdou-l-Wâhid ibnou Zayd, deixeble d’Al-Hassan al-Basrî, essent ell mateix tali’i d'origen persa, és a dir, un individu que ha conegut almenys un sahâbi, un company del profeta de l'Islam, la religió que és majoritària de l'islam a Mayotte. No obstant això, cal assenyalar que les especificitats del sufisme no es basen en els textos sagrats (l'Alcorà i el corpus del Hadith) reconeguts per unanimitat com a autèntics, i que si l'ascetisme d'Al-Hassan al-Basrî va inspirar el sufisme, res ha confirmat que n'era l’instigador.
El debaa es va desenvolupar a Mayotte els anys 1920-1930 sota la influència d’un fundi (professor de la Madrasa). Vinculat a la confraria sufí Rifa'iyya, primer es reservava per a homes i era de caràcter purament religiós, abans d'obrir-se a les dones i després es reservava per a elles.
El debaa és idèntic a les pràctiques del sufisme pel que fa al cant i la música, que consisteix en algunes percussions simples, sent l'única diferència notable la dansa.

## Referències

* ↑ «océan indien. mayotte au cœur du debaa».
* ↑ remi. «Conférence dansée: Le debaa ouvre la saison culturelle du centre universitaire - Le Journal De Mayotte actualité» (en francès). Le Journal De Mayotte, 15-01-2017. Arxivat de l'original el 2020-10-08. [Consulta: 6 octubre 2020].
* ↑ «À la découverte du Debaa de Mayotte» (en francès). Institut des Cultures d'Islam. Arxivat de l'original el 2020-10-10. [Consulta: 6 octubre 2020].
* ↑ «sufisme».
# Dasypeltis

Dasypeltis és un gènere de serps de la família dels colúbrids. És un dels dos grups de serps coneguts que s'han adaptat per alimentar-se exclusivament d'ous (l'altre gènere de serps amb aquesta adaptació és Elachistodon). No són serps verinoses i es troben al llarg del continent d'Àfrica, principalment en hàbitats boscosos on tenen la seva llar, a més, nombroses espècies d'ocells.

## Taxonomia

* Dasypeltis atra Sternfeld, 1912
* Dasypeltis fasciata A. Smith, 1849
* Dasypeltis inornata A. Smith, 1849
* Dasypeltis medici (Bianconi, 1859)
** Dasypeltis medici lamuensis Gans, 1957
** Dasypeltis medici medici (Bianconi, 1859)
* Dasypeltis scabra (Linnaeus, 1758)
** Dasypeltis scabra loveridgei Mertens, 1954
** Dasypeltis scabra scabra (Linnaeus, 1758)
# Inside Out (grup sXe)

Inside Out va ser un grup de hardcore straight edge nord-americà provinent d'Orange County, Califòrnia, fundat l'any 1988. Va ser encapçalat pel cantant Zack de la Rocha, posteriorment membre de Rage Against the Machine.

## Membres
### Formació del disc

* Zack de la Rocha: veu (Rage Against the Machine, Hardstance, One Day as a Lion)
* Vic DiCara: guitarra (Shelter, Beyond, Burn, 108)
* Mark Hayworth: baix (Hardstance, Gorilla Biscuits)
* Chris Bratton: bateria (Justice League, No for an Answer, Chain of Strength, Statue, Drive Like Jehu, Wool)

### Anteriors

* Alex Barreto: bateria (Against the Wall, Chain of Strength, Hardstance, Statue, World's Fastest Car, Ignite, Alien Ant Farm)
* Sterling Wilson: baix (Reason to Believe, No for an Answer)
* Mike Down: guitarra (Amenity, Forced Down)
* Joey Piro: bateria (Pitchfork, Forced Down)
* Joey Piro: bateria (Pitchfork, Forced Down)
* Michael Rosas: guitarra (Headfirst, Smile)

## Discografia

* No Spiritual Surrender (EP, Revelation Records, 1990)
* Benefit 7" (Bootleg gravat en directe amb Youth Of Today, 1991)

## Curiositats

El següent disc del grup s'anava a titular «Rage Against the Machine», però el vocalista Zack de la Rocha va deixar el grup per a formar una altra banda amb aquest nom.

## Referències

* ↑ «Inside Out». Discogs. [Consulta: 28 agost 2019].